钦定古今图书集成/明伦汇编/官常典/第738卷 > 何忠 桂胜
## 钦定古今图书集成/明伦汇编/官常典/第738卷 > 何忠 桂胜

按《明外史李任传》：“忠字廷臣，江陵人。由进士为监察
御史，廉慎不妄交与，莫敢干以私。永乐中，三殿灾，言
事忤旨，出为政平知州，民安其政。宁桥之败，王通诡
与贼和，而请济师于朝，为贼所遮，不得达。贼遣其头
目陈渭老奉表入谢，通乃遣忠及副千户桂胜与偕
行，以奏还土地为辞，实令请兵。至昌江，内官徐训泄”
其谋，贼遂拘忠等不遣，忠赋诗以死自誓。贼知忠贤，
数说诱令从己，忠终不听。临以白刃，忠瞋目骂不绝
声。又以刃胁胜，胜亦怒骂不屈，忠父子及胜同日被
杀。事闻，宣宗叹息，赠何忠为府同知，桂胜为正千户，
令其子孙承袭，并诏赐祭奠。